Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: (1) A jogalkotásról szóló 1987. évi XI. törvény értelmében a miniszter utasítást és jogi
Paragraph Index: 7164

b) A minisztériumot képviseli a sajtóban: − tájékoztatja a kül- és belföldi sajtót a közvéleményt érdeklő kérdésekről, és biztosítja, hogy a média képviselői kérdéseikre autentikus – a minisztérium szervezeti egységeivel egyeztetett, azok vezetői által jóváhagyott – választ kapjanak, − a reagálást igénylő témákkal kapcsolatban előkészíti, szervezi és az adott szerkesztőséggel egyezteti a választ, − előkészíti, szervezi és lebonyolítja a sajtótájékoztatókat és egyéb sajtóeseményeket, − előkészíti és elkészíti a hivatalos sajtóközleményeket, és eljuttatja azokat a nyomtatott és az elektronikus médiához, − előkészíti, megszervezi, nyilvántartja és egyezteti a minisztérium vezetőinek sajtószerepléseit, és részt vesz a miniszter parlamenti szerepléseinek előkészítésében, kialakítja a felszólalások tartalmát, előkészíti a parlamenti interpellációkra adandó választ, expozékat és zárszókat. − közvetít a sajtószervek, a sajtó egyes munkatársai és a minisztérium tisztségviselői között felmerülő vitás kérdésekben, szükség esetén megfogalmazza és a szerkesztőségekhez eljuttatja a helyreigazítási kérelmeket.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes